Nina Simone

Nina Simone (sünninimega Eunice Kathleen Waymon; 21. veebruar 1933 – 21. aprill 2003) oli USA laulja, laululooja, pianist, arranžeerija ja kodanikuaktivist.

Lapsena tahtis Simone saada kontsertpianistiks, kuid kõrgete õppemaksude tõttu jäid tema klaveriõpingud pooleli. Elatise teenimiseks hakkas ta mängima klaverit ööklubis, kus talle öeldi, et ta peab seejuures ka ise laulma. Nii sai alguse tema karjäär džässlauljana.

Laulukirjutaja ja arranžeerijana liikus Simone gospelist bluusi, džässi ja folgini, segades lugudesse sisse elemente klassikalisest muusikast. Ta salvestas üle neljakümne albumi.

Simone oli tihedalt seotud võitlusega mustanahaliste kodanikuõiguste eest ning see teema läbis ka tema muusikat. 1970-ndatel lahkus ta Ameerikast ja elas hiljem põhiliselt Prantsusmaal.

Aastal 2017 pälvis ta postuumselt Grammy elutööauhinna ja 2018 arvati ta Rock'n'rolli Kuulsuste Halli.

Välislingid
Ametlik koduleht

Ameerika Ühendriikide džässmuusikud
Ameerika Ühendriikide pianistid
Ameerika Ühendriikide lauljad
Sündinud 1933
Surnud 2003